CELEX: 62007TN0042
Language: fi
Date: 2007-02-16 00:00:00
Title: Asia T-42/07: Kanne 16.2.2007 — Dow Chemical ym. v. komissio

14.4.2007   
            
            
               FI
            
            
               Euroopan unionin virallinen lehti
            
            
               C 82/47
            
         Kanne 16.2.2007 — Dow Chemical ym. v. komissio
   (Asia T-42/07)
   (2007/C 82/100)
   Oikeudenkäyntikieli: englanti
   Asianosaiset
   
      Kantajat: The Dow Chemical Company (Midland, Amerikan yhdysvallat), Dow Deutschland Inc. (Schwalbach, Saksa), Dow Deutschland Anlagengesellschaft mbH (Schwalbach, Saksa), Dow Europe GmbH (Horgen, Sveitsi) (edustajat: asianajajat D. Schroeder, P. Matthey ja T. Graf)
   
      Vastaaja: Euroopan yhteisöjen komissio
   Vaatimukset
   
               —
            
            
               The Dow Chemical Company vaatii, että ensimmäisen oikeusasteen tuomioistuin kumoaa riidanalaisen päätöksen siltä osin kuin se koskee The Dow Chemical Companyä
            
         
               —
            
            
               Dow Deutschland Inc. vaatii, että ensimmäisen oikeusasteen tuomioistuin kumoaa riidanalaisen päätöksen 1 artiklan siltä osin kuin siinä katsotaan, että Dow Deutschland Inc. rikkoi EY 81 artiklaa ja ETA-sopimuksen 53 artiklaa 1.7.1996 lähtien
            
         
               —
            
            
               kaikki kantajat (ja the Dow Chemical Company toissijaisesti) vaativat, että ensimmäisen oikeusasteen tuomioistuin alentaa tuntuvasti niille määrättyjä sakkoja
            
         
               —
            
            
               kaikki kantajat vaativat, että ensimmäisen oikeusasteen tuomioistuin
               
                           —
                        
                        
                           velvoittaa komission korvaamaan kantajien oikeudenkäyntikulut ja muut tästä asiasta aiheutuvat kulut sekä kulut, jotka kantajille aiheutuivat siitä, että ne antoivat pankkitakuun sakkojensa kattamiseksi ensimmäisen oikeusasteen tuomioistuimen antamaan ratkaisuun saakka, ja
                        
                     
                           —
                        
                        
                           määrää kaikista muista asianmukaisiksi katsomistaan toimista.
                        
                     
         Oikeudelliset perusteet ja pääasialliset perustelut
   Kanteellaan kantajat vaativat osittain kumottavaksi asiassa COMP/F/38.638 — butadieenikumi ja emulsiopolymeroitu styreenibutadieenikumi — 29.11.2006 tehdyn komission päätöksen K(2006) 5700 lopull., jossa komissio katsoi, että kantajat olivat yhdessä muiden yritysten kanssa rikkoneet EY 81 artiklaa ja ETA-sopimuksen 53 artiklaa sopimalla tuotteiden tavoitehinnoista, jakamalla keskenään asiakkaita sopimuksilla, jotka koskivat aggressiivisista kilpailutoimista pidättymistä, ja vaihtamalla keskenään arkaluonteisia liiketoimintatietoja hinnoista, kilpailijoista ja asiakkaista butadieenikumin ja emulsiopolymeroidun styreenibutadieenikumin aloilla.
   Kanteensa tueksi kantajat vetoavat kolmeen pääperusteeseen:
   
                
            
            
               Ensimmäisessä kanneperusteessa, jossa on kolme osaa, The Dow Chemical Company (jäljempänä TDCC) väittää, että komissio teki oikeudellisen virheen a) katsoessaan, että TDCC oli rikkonut kilpailusääntöjä, sellaisen oletuksen perusteella, että kokonaan emoyhtiönsä omistuksessa oleva tytäryhtiö pääasiallisesti seuraa emoyhtiönsä antamia ohjeita, tarkastamatta, oliko emoyhtiö tosiasiassa käyttänyt tällaista valtaa; b) määrätessään TDCC:lle sakon, koska se katsoi sen olevan vastuussa tytäryhtiöidensä tekemistä kilpailusääntöjen rikkomisista; ja c) päättäessään, käyttämättä harkintavaltaansa, päätöksensä osoittamisesta TDCC:lle.
            
         
                
            
            
               Toisessa kanneperusteessa Dow Deutschland Inc. ja TDCC väittävät, että komissio teki tosiseikkoja koskevan virheen ja oikeudellisen virheen määrittäessään sen, kuinka kauan Dow Deutschland Inc. osallistui kilpailusääntöjen rikkomiseen, ja valitessaan rikkomisen alkamispäiväksi 1.7.1996.
            
         
                
            
            
               Kolmannessa kanneperusteessa kantajat väittävät, että komissio teki tosiseikkoja koskevia virheitä ja oikeudellisia virheitä laskiessaan kantajille määräämiensä sakkojen perusmäärän. Kantajat katsovat erityisesti, että virheitä tehtiin kilpailusääntöjen rikkomisen vakavuuden arvioinnissa; siinä, että komissio sovelsi perusmääriä eri tavalla; siinä, että komissio sovelsi kerrointa, jotta sakoilla olisi riittävän ehkäisevä vaikutus, sekä siinä, että sakkojen perusmäärää korotettiin kilpailusääntöjen rikkomisen keston perusteella.